[{"text_idx": "#000001", "text": "56. Gustav Sule ma\u0308lestusvo\u0303istlus toob starti u\u0308le 100 kergejo\u0303ustiklase"}, {"text_idx": "#000002", "text": "Sel reedel, 28. mail toimub Tartus Tamme staadionil 56. Gustav Sule memoriaal, kuhu on vo\u0303istlema tulemas u\u0308le 100 kergejo\u0303ustiklase. Kaugushu\u0308ppes naaseb vigastuspausilt Grit S\u030cadeiko. Nii meeste kui naiste odaviskes on la\u0308tlaste abiga oodata ko\u0303rgetasemelist vo\u0303istlust."}, {"text_idx": "#000004", "text": "Kindlasti on oodata va\u0308ga tasava\u0308gist ja huvitavat vo\u0303istlust. Naiste 100m to\u0303kkejooksus on stardis talvel sise-Euroopa meistrivo\u0303istlustel osalenud naised Kreete Verlin (SK Fortis) ja Diana Suumann (TU\u0308ASK), kellele pakub konkurentsi noor Anna Maria Millend. Meeste to\u0303kkesprindis tasub silma peal hoida hooaega ha\u0308sti alustanud Keiso Pedriksil (Tallinna Kalev), kelle la\u0308himateks rivaalideks on Johannes Treiel (KJK Saare) ja Jakob Ristimets (TU\u0308ASK)."}, {"text_idx": "#000005", "text": "Naiste kaugushu\u0308ppes teeb pea kaheaastaseks veninud vigastuspausilt naasev Grit S\u030cadeiko (TU\u0308ASK) hooaja avastardi, kellele pakuvad konkurentsi valitsev Eesti meister Ta\u0308hti Alver (No\u0303mme KJK), Merilyn Uudma\u0308e (Audentes), kes on kolmikhu\u0308ppes favoriit ning la\u0308tlanna Kitija Paula Melnbarde (isiklik rekord 6.28). Meeste kaugushu\u0308ppes on oodata pikki o\u0303hulende, kus favoriitideks on Rain Kask (Tallinna Kalev) ja Ken-Mark Minkovski (Audentes)."}, {"text_idx": "#000006", "text": "Nii meeste, kui ka naiste odaviskes on tulemas ko\u0303rgetasemeline vo\u0303istlus. Oma osalemist on kinnitanud la\u0308tlased Zigismund Sirmais (isiklik rekord 86.66), Patriks Gailums (isiklik rekord 81.91) ja Madara Palameika (isiklik rekord 66.18). La\u0308tlannale pakuvad konkurentsi a\u0308sja isikliku rekordi 58.66ni viinud Mirell Luik (Audentes) ja 2019.aastal U20 Euroopa meistrivo\u0303istlustel pronksi vo\u0303itnud Gedly Tugi (Audentes)."}, {"text_idx": "#000007", "text": "Ko\u0303rgushu\u0308ppes on ko\u0303rgeid hu\u0308pped loota, kuna vastamisi on talvel lahedaid duelle pakkunud Elisabeth Pihela (Audentes) ja Lilian Turban (SK Elite sport), noortest pu\u0308u\u0308ab ko\u0303rgemale hu\u0308pata kogenud Grete Udras (Audentes), kelle isiklik rekord on va\u0308litingimustes 1.90."}, {"text_idx": "#000008", "text": "Piirangutest tulenevalt pole pealtvaatajad lubatud, kuid kell 17.30 algava vo\u0303istluste otseu\u0308lekanne on na\u0308htav Postimehe spordiportaalis."}]